Carl Michalsen

**Carl Christian August Michalsen** (født 4. januar 1869, død 24. januar 1940) var en norsk arkitekt. Han var sønn av murmester Olaus Michalsen (1842–96) og far til arkitekten Eystein Michaelsen og til juristen og forfatteren Fin Michalsen.

## Utdannelse og virke
Michalsen gikk i murerlære hos faren i Kristiania på siste halvdel av 1880-tallet. Han fikk stipend og var på studiereise til Tyskland i 1890. Etter kort tid som arkitektassistent ble han ansatt i farens firma i 1891. Parallelt med dette tegnet han i løpet av 1890-årene en rekke leiegårder og forretningsgårder i Kristiania i eget navn, også før han i 1897 etablerte eget arkitektkontor. Han var svært produktiv i 1890-årene, og de iblant påkostede murgårdene viser påvirkning fra en rekke stilarter innenfor det som med et samlebegrep betegnes som historisme, så som nybarokk, nygotikk og nyrenessanse.

Etter krakket i 1899 sank aktivitetsnivået i hovedstaden, men Michalsen hadde en rekke oppdrag rundt århundreskiftet, deriblant Kristiania katedralskole og Franck-gården (Bogstadveien 11). Til Sandefjord tegnet han byens nye kirke og Apoteket Nordstjernen.

I 1904–09 arbeidet Michalsen i Ålesund, for en stor del i kompaniskap med Alfred Christian Dahl under firmanavnet Michalsen & Dahl. Dette resulterte i et drøyt tyvetalls bygninger i jugendstil.

Etter dette returnerte Michalsen til Kristiania og stod blant annet for utvidelsen av Oslo børs før han fra 1912 arbeidet i kompaniskap med Ove Ekman og Einar Smith under firmanavnet Ekman, Smith & Michalsen. Dette firmaet oppførte blant annet en rekke villaer på Bygdøy og andre steder i det som da var Aker kommune, deriblant de to staselige villaene i Bygdøynesveien 13 og 15. Bygningene kunne være i jugendstil eller nasjonalromantiske varianter av nybarokk og nyklassisisme. Etter at Ekman døde i 1921, ble Michalsens sønn Eystein kompanjong i firmaet, som ble drevet videre som Michalsen, Smith, Michalsen. Denne inkarnasjonen av firmaet tegnet blant annet Den norske Creditbanks bygning i Kirkegata 21 og Kongens gate 18 (1923–26) sammen med Kristian Biong, som fikk Houens fonds diplom for bygget.

Fra midten av 1920-årene arbeidet far og sønn Michalsen sammen som Michalsen & Michalsen og opererte stilmessig i grenselandet mellom nyklasisisme og funkis. Fra denne perioden stammer blant annet hotell Astoria i Oslo og Studentersamfundet i Trondhjem, som begge vant Houens fonds diplom.

Michalsen var formann i Norske arkitekters landsforbund i 1915–16.

## Bygninger i Oslo
(Listen omfatter også samarbeider med andre arkitekter.)
* Villaleiegård i Gyldenløves gate 47 (1891)
* Leiegård i Camilla Colletts vei nr. 6 (1894)
* Ombygging og ominnredning av *Halléns hanskeforretning*, Øvre Slottsgate 14 (ca. 1895)
* Boliggård i Smedgata 35 (1895)
* Kristiania Sømandshjem, Rådshusgata 25 (1896–98, revet 1932)
* Leiegårder i Camilla Colletts vei nr. 1, 3, 5, og 7 (1896–97)
* Forretnings- og boliggård i Bygdøy allé 8 (1896)
* Forretnings- og boliggård i Niels Juels gate 44 (1896–97)
* Forretnings- og boliggård i Niels Juels gate 38 (1897)
* Leiegårder i Behrens' gate 5 og 7 (1897)
* Forretnings- og boliggård i Hegdehaugsveien 1 (1897)
* Forretnings- og boliggård i Pilestredet 43 (1897)
* Forretnings- og boliggård i Elisenbergveien 19 (1897)
* Forretnings- og boliggård i Niels Juels gate 25 (1897–98)
* Forretnings- og boliggård i Niels Juels gate 31 (1898)
* Forretningsgård i Kongens gate 8  (1898)
* Forretningsgård, Tordenskiolds gate 1 (1899)
* Villa Sole, Kronveien 1A (1897–99)
* Forretningsgård i Prinsens gate 25 (1898–99, assistert av Gudmund Hoel)
* Bygård i Bygdøy allé 21 (1898–99)
* Forretningsgård, Rådhusgata 20 (1899), fra 1999 *Fotografiens hus*
* Forretningsgård i Kongens gate 7 (1898–1900)
* Kristiania katedralskole (1899–1902)
* Franck-gården Bogstadveien 11 (1899–1902)
* Hasselgården, forretningsgård i Stortorvet 13 (nå Torggata 1) (1902; fasade dramatisk endret i 1970; delvis restaurert 2019)

Stortorget 13.jpg|Hasselgården slik den opprinnelig så ut
Torggata 1 i Oslo (cropped).jpg|Hasselgården etter fasadeendring
Hasselgården anno 2022 (1).jpg|Fasade delvis restaurert i 2019

* Tilbygg på Oslo børs (1909–10)
* Villaer i Fredriksborgveien 2 og Langviksveien 2 (1912, i firmaet *Ekman, Smith & Michalsen*)
* Villaer i Fredriksborgveien 3 og Huk aveny 21, 33 og 36 (1915, i firmaet *Ekman, Smith & Michalsen*)
* Villaer i Dagaliveien 4B og Dalsveien 53, 55 og 57 (1915, i firmaet *Ekman, Smith & Michalsen*)
* Forretningsgård, Kongens gate 24 (1915, i firmaet *Ekman, Smith & Michalsen*)
* Villa, Bygdøynesveien 13 (1916, i firmaet *Ekman, Smith & Michalsen*)
* Villa, Bygdøynesveien 15 (1916, i firmaet *Ekman, Smith & Michalsen*, fullført av Otto Legaard Scheen)
* Apothekernes Laboratorium, Harbitzalleen 3 (1919, i firmaet *Ekman, Smith & Michalsen*)
* Funksjonærboliger for Botsfengselet, Jordalgata 4–10 (1921, i firmaet *Ekman, Smith & Michalsen*)
* Villa, Sundveien 18 (1922–23, i firmaet *Ekman, Smith & Michalsen*)
* Hovedkontor for Den norske Creditbank, Kirkegata 21 og Kongens gate 18 (1923–26, *Michalsen, Smith, Michalsen* sammen med Kristian Biong), tildelt Houens fonds diplom i 1928
* Entreprenør for Drammensveien 74 (ark. Oscar Hoff; 1926), i dag Russlands ambassade
* Astoria hotell (nå kontorbygg for Stortinget), Akersgata 21 (sammen med Eystein Michalsen, 1928–30; tildelt Housens fonds diplom 1930)
* Leiegård, Drammensveien 70 (oppr. 70C) (1932, med Eystein Michalsen)
* Leiegård, Colletts gate 10 (1936, med Eystein Michalsen)

## Bygninger i Sandefjord
* Apoteket Nordstjernen, Kirkegata 8, Sandefjord (1900)
* Sandefjord kirke (1900–03)
* Sandefjords Sparebank, Kirkegata 3 (1930–32, sammen med Eystein Michalsen)

## Bygninger i Ålesund
Listen omfatter forretnings- og boligbygg oppført i 1904–07 i samarbeid med Alfred Christian Dahl.
* Einarvikgata 4
* Keiser Wilhelms gate 28
* Kipervikgata 3, 5 og 16
* Kirkegata 11, 19 og 31
* Kongens gate 6, 8A, 14 og 20
* Lorkenesgata 3
* Losgata 1
* Løvenvoldgata 8
* Nedre Strandgate 12, 23 og 25
* Parkgata 1 og 11
* Skaregata 1 og 5
* Storgata 2
* Øvregata 15

## Annet
* Ny bygning for Vinger sparebank, Kongsvinger (1908–10, etter 2.-plass i konkurranse)
* Vangs sparebank, Torggata 18, Hamar (1913–18, i firmaet *Ekman, Smith & Michalsen*)
* Studentersamfundet i Trondhjem, Elgeseter gate 1, Trondheim (sammen med Eystein Michalsen, 1927–29; tildelt Houens fonds diplom 1931)
* Skoklefall kirke, Nesodden (1936)
* Bankbygg for Bergens Privatbank, Haugesund (1938–39)

## Referanser




## Kilder
* Geir Tandberg Steigan: Carl Christian August Michalsen (1869–1940) (Arkitekturhistorie.no)
* Carl Michalsen i Norsk kunstnerleksikon
* Carl Michalsen i Norsk biografisk leksikon
* 
* 
* 

## Eksterne lenker
* Carl Michalsen i Hvem er hvem? (1930-utg. på Runeberg.org)